বাংলাদেশ ওষুধশিল্প সমিতি আয়োজিত তিন দিনব্যাপী এই মেলা প্রতিদিন ১০ থেকে রাত সাড়ে আটটা পর্যন্ত চলবে। মেলা উন্মুক্ত সবার জন্য। আজ মেলার শেষদিন। এবারের এক্সপোতে আমেরিকা, জাপান, চীন ও ভারতসহ ৩৫টি দেশের ৬০০ ওষুধ কোম্পানি অংশ নিয়েছে। এতে দেশি উদ্যোক্তারা ওষুধশিল্প সংক্রান্ত আধুনিক প্রযুক্তির যন্ত্রপাতি, যন্ত্রাংশ ও কাঁচামাল সম্পর্কে জানতে পারবেন। গতকাল এক্সপোতে গিয়ে দেখা গেছে, মানুষের স্বাস্থ্য সুরক্ষায় সচেতনতা সৃষ্টি করতে এক অনন্য প্রদর্শনী। এ এক্সপোতে প্রথম দিনেই হাজার হাজার দর্শনার্থী ভিড় করছেন। সারা দেশ থেকে উদ্যোক্তারা এসেছেন। তারা ঘুরে ঘুরে দেখছেন প্রদর্শনী। বিভিন্ন চিকিৎসা সরঞ্জাম সম্পর্কে খোঁজ নিচ্ছেন। এসব সরঞ্জামের সুবিধা সম্পর্কে স্টল কর্মীরা তুলে ধরছেন। প্রদর্শনীতে দেশি উদ্যোক্তারা ওষুধশিল্প সংক্রান্ত বিভিন্ন ধরনের আধুনিক প্রযুক্তির যন্ত্রপাতি, যন্ত্রাংশ এবং কাঁচামাল সম্পর্কে পরিচিত হচ্ছেন। প্রদর্শনীতে অংশ নেওয়া কোম্পানিগুলো সব ধরনের ওষুধের কার্যকারিতা সম্পর্কে মানুষকে ধারণা দিতে ব্যস্ত সময় কাটাচ্ছেন। স্টলগুলোতে রয়েছে বিভিন্ন রোগব্যাধির প্রতিষেধক সম্পর্কে নানা তথ্য সংবলিত হ্যান্ডবিল, বই। শুধু উদ্যোক্তা ও সাধারণ মানুষ নন চিকিৎসকরাও এসেছেন প্রদর্শনীতে। তারা ওষুধের গুণাবলি, বিভিন্ন ক্রিয়া-প্রতিক্রিয়া সম্পর্কেও জানতে পারছেন।